
Ath. Þar sem fræðslan fer fram með ólíkum hætti á milli grunnskóla, framhaldsskóla og félagsmiðstöðva eru hér aðeins efnisgreinar um Sjúkást verkefnið og fræðslupakkann. Þið getið svo sniðið það að forsjáraðilabréfi eins og ykkur hentar eftir fyrirkomulagi fræðslunnar hjá ykkur.

Sjúkást er forvarnarverkefni á vegum Stígamóta um heilbrigð-, óheilbrigð- og ofbeldissambönd sambönd ungmenna. Verkefninu er ætlað að vera forvörn gegn ofbeldi með því að fræða ungt fólk um mörk og samþykki, og hefur verkefnið skapað sér sess í forvarnastarfi skóla og félagsmiðstöðva. Verkefnið fór af stað árið 2018 og hafa sjö Sjúkást herferðir litið dagsins ljós. 
Markmiðið er að fræða ungmenni um mörk og samþykki með það að leiðarljósi að útrýma kynbundnu ofbeldi í íslensku samfélagi. Áhersla er lögð á að hjálpa ungmennum að þekkja muninn á heilbrigðum, óheilbrigðum og ofbeldisfullum samböndum, sem og að ungt fólk sé fært um að taka ábyrga afstöðu til kynlífs og kláms. 
Í ár einbeitir Sjúkást sér að rauðum og grænum flöggum í hegðun og samböndum sem geta gefið vísbendingar um hvort sambandið teljist heilbrigt eða óheilbrigt, og allt þar á milli. Með þessu er vonast til að þau hugi betur að sinni eigin hegðun og hegðun þeirra sem þau eru í sambandi með. Vonast er til að þau ræði flöggin sín á milli og skerpi þannig betur á heilbrigðum viðmiðum í samskiptum.
Starfsfólk Stígamóta hefur útbúið fræðslupakka fyrir ungmenni á unglingstigi og í framhaldsskólum um mörk, samþykki og heilbrigð sambönd sem felst í um 30 mínútna fyrirlestri, stuttum myndböndum og umræðum. Fræðslupakkanum fylgir svo spilið Sjúk flögg sem er umræðuspil um heilbrigð og óheilbrigð samskipti og sambönd. Starfsfólk um allt land hefur fengið fræðslu og leiðbeiningar frá Stígamótum í að nota pakkann og spilið með sínum krökkum. Hægt er að skoða frekari upplýsingar um Sjúkást og spilið á www.sjukast.is

Sjúkást (e. Crazy Love) is a prevention and education programme on gender based violence and healthy, unhealthy and abusive relationships aimed at young people up to 20 years of age, developed by Stígamót – an education and counseling center for survivors of sexual violence. The programme was launched in 2018 and has held seven annual awareness raising campaigns. The goal is to educate teenagers on boundaries and consent with the objective of eradicating sexual violence. The focus is on helping young people understand the difference between healthy, unhealthy and violent relationships as well as being able to make responsible and informed decisions regarding sex and pornography. 
This year the emphasis is on relationship flags, i.e. red and green flags which can indicate whether a relationship is healthy or unhealthy. The goal is that young people become more aware of their own behaviours and the behaviours of people they have relationships with through dynamic discussions about red and green flags. This will hopefully make them better able to define and identify healthy relationship behaviours.
The staff at Stígamót has produced an educational toolkit for youth in year 8 upwards, which focusses on boundaries, consent and healthy relationships. The toolkit consists of a 30 minute lecture, short videos and discussions. It also includes The Crazy Flags card game (in Icelandic) which is used to promte discussions on red and green flags. Staff from all over Iceland have received guidance from Stígamót on how to conduct the seminars with teenagers. More information about Sjúkást as well as the card game can be found on www.sjukast.is 

